[image: לוגו עיריית כפר סבא - לחצו למעבר לעמוד הבית]


קול קורא
[bookmark: _Hlk92631613]לקבלת אות הוקרה עירוני לעסקים בעיר כפר סבא, המעסיקים אנשים עם מוגבלות
1. כללי 
1.1. עיריית כפר סבא (להלן: "העירייה"), באמצעות המחלקה למשאבי קהילה והתנדבות- אגף שירותים חברתיים קהילתיים, המחלקה לקהילות מגוונות-מנהל קהילה, המחלקה לקידום עסקים, מזמינה בזאת גופים העומדים בתנאי הסף שלהלן, להגיש מועמדות  לקבלת אות הוקרה עירוני לעסקים בעיר כפר סבא, המעסיקים אנשים עם מוגבלות (להלן: "ההליך" או "הקול הקורא"). 
1.2. העירייה רואה בשילובם של אנשים עם מוגבלות במרחב התעסוקתי והציבורי ערך ליבה מרכזי וחלק בלתי נפרד מחזון הרשות ליצירת חברה מגוונת, שוויונית ומכילה. 
1.3. ההליך מיועד לעסקים הפועלים בעיר כפר סבא, בתחומי התעשייה, המסחר והשירותים, המעסיקים בהעסקה ישירה (ביחסי עובד מעביד) אנשים עם מוגבלות. 

2. מטרת האות
2.1. האות נועד להוקיר עסקים בעיר הבוחרים לקדם תעסוקה שוויונית ולייצר הזדמנויות תעסוקתיות לאנשים עם מוגבלות, כחלק מהעשייה העסקית והקהילתית בעיר. עוד נועד ההליך לאפשר לכל עסק, ללא קשר לגודלו או לתחום פעילותו, לקבל חשיפה והכרה על עצם הבחירה להעסיק אדם עם מוגבלות ולהעניק לו הזדמנות להשתלב בעולם העבודה.
2.2. קבלת אות ההוקרה הינה פלטפורמה המעודדת:
2.2.1. קבלת הכרה עירונית על העסקת אנשים עם מוגבלות. 
2.2.2. הצגת העשייה החברתית והקהילתית של העסק. 
2.2.3. העלאת המודעות לחשיבותה של תעסוקה שוויונית.
2.2.4. עידוד עסקים נוספים בעיר להצטרף למעגל המעסיקים. 
2.2.5. השתייכות לחלק מהקהילה העסקית המקדמת גיוון, שוויון והזדמנויות בתעסוקה.  
2.3. האות יוענק במסגרת טקס הוקרה עירוני שייערך מטעם עיריית כפר סבא.
2.4. שמות העסקים וסיפורם על שילוב עובדים עם מוגבלויות, יתפרסמו באתר העירייה ו/או ברשתות החברתיות ו/או בערוצי המידע העירוניים, בהתאם להוראות כל דין, לשיקול דעת העירייה, ולאישור מראש של העסק.  
2.5. העסקים יהיו רשאים לציין את קבלת אות ההוקרה ולעשות שימוש בסמל/תג שאושר והוענק על ידי העירייה, בהתאם להוראות שתקבע העירייה או מי מטעמה. 
2.6. פרסום פרטי העסק, העובדים וסיפוריהם, ככל שייכללו בפרסום, ייעשה בכפוף להסכמות הנדרשות ולהוראות הדין.

3. תנאי סף:
[bookmark: _Hlk92631561]רשאי להגיש מועמדות בהליך זה מי שעומד בכל התנאים הבאים:
3.1. בעל רישיון עסק תקף לניהול עסק לפי חוק רישוי עסקים, התשכ"ח-1968 (רלוונטי רק לעסקים בהם נדרש בדין רישיון עסק).
3.2. בית העסק בבעלותו מצוי בתחומי העיר כפר סבא.
3.3. מעסיק נכון למועד הגשת ההצעות בהליך ובמשך שנה לפחות קודם לכן, בהעסקה ישירה במסגרת יחסי עובד מעביד, כעובד מן המניין, לפחות עובד/ת אחד/ת עם מוגבלות.
3.4. אין בין בעלי העסק לעובד מועצה או חבר מועצת העיקר "קרבה" משפחתית (אם/אב, אח/אחות, בן/בת).
4. אופן הגשת המועמדות 
4.1. את המועמדות יש להגיש בטופס דיגיטלי באתר העירייה.
4.2. יש לצרף לטופס:
4.2.1. פרטים על העסק.
4.2.2. רישיון עסק.
4.2.3. פירוט על מספר האנשים עם מוגבלות המועסקים בעסק ותפקידם (ללא חשיפת פרטיהם).
4.3. במסגרת טופס המועמדות ניתן יהיה לשתף, בין היתר, במידע על:
4.3.1. העסקת עובד/ת עם מוגבלות והשתלבותו/ה במקום העבודה.
4.3.2. התאמות שנעשו, ככל שנעשו, לצורכי העובד/ת.
4.3.3. ליווי, הכשרה או חניכה שניתנו לעובד/ת, ככל שניתנו.
4.3.4. תהליך ההשתלבות וההתפתחות במקום העבודה.
4.3.5. סיפור אישי או עסקי קצר על הבחירה להעסיק אדם עם מוגבלות.
המידע בסעיף 4.3 הוא רשות בלבד והוא נועד לאפשר לעירייה להכיר את העשייה של העסק ולתת לה ביטוי במסגרת ההוקרה והפרסום, בהתאם להוראות הדין ולהסכמות הנדרשות.



5. המועד האחרון להגשת הצעות
5.1. את המועמדויות בצירוף כלל המסמכים המפורטים בסעיף 4 לעיל יש להגיש עד ליום 15/11/2026 בשעה 09:00 בבוקר.
5.2. העירייה רשאית להאריך את המועד להגשת הצעות גם לאחר המועד האחרון כאמור וכל עוד לא החל הליך הבחינה של ההצעות. 
6. בחינת ההצעות
6.1. מציעים אשר יעמדו בתנאי הסף ייבחנו על פי המפורט בסעיף 3 לעיל וזאת בהתאם למסמכים שיגישו במסגרת הצעתם.
6.2. ככל שימצא אכן כי מועמד עומד בכל התנאים הוא יהא זכאי לקבל את אות ההוקרה.
6.3. אופן קבלת האות, מועד קבלת האות וכיו"ב, הינם כמפורט לעיל ובשיקול דעתה של העירייה.                              				                  					
									עיריית כפר סבא

